અમદાવાદ: તળાજા રોડ પર બનેલી હિટ એન્ડ રનની ઘટનામાં ગંભીરપણે ઘવાયેલા ત્રણ કિશોરો પૈકી બેનાં મોત થયા હતા જ્યારે એકને ગંભીર ઇજા થઇ હતી. મળતી માહિતી પ્રમાણે આ બનાવની વિગત એવી છે કે તળાજા ટાઉનનાં દિનદયાળ વિસ્તારમાં રહેતો પવન મુુકેશભાઇ શિયાળ (ઉ.વ.૧પ) તથા બાજુમાં આવેલ ડોકટર ચૌહાણની વાડીમાં રહેતો નીતિન નરસિંહભાઇ ભાલિયા (ઉ.વ.૧પ) તેમજ અન્ય એક કિશોર આ ત્રણેય રાત્રીના ૮ વાગ્યાના સુમારે બાઇક પર દૂધ લઇને આવતા હતા ત્યારે તળાજા રોડ પર પાછળથી પુરઝડપે આવી રહેલા કારચાલકે બાળકને અડફેટે લઇ જોરદાર ટક્કર મારતા આ ત્રણેય કિશોરો જમીન પર પટકાયા હતા.